Szokalopulosz Georgis

AZ ÖRÖK ÉLET

Milyen következménye van a megváltásnak a hívő életében?

Kereskedelmi forgalomba nem hozható!

Szólj 1 Szót! Alapítvány

Cegléd, 2025

Szokalopulosz Georgis

AZ ÖRÖK ÉLET

Milyen következménye van a megváltásnak a hívő életében?

Szerkesztette: Szász Ramóna

Copyright © Minden jog fenntartva!

A kiadvány bármely részének bármilyen formában, bármilyen elektronikus vagy mechanikus eszközzel történő sokszorosítása vagy továbbadása, ideértve fénymásoló, adatrögzítő berendezés, vagy más jellegű adattároló és adatbeolvasó eszközök használatával tilos!

Kereskedelmi forgalomba nem hozható!

Szólj 1 Szót! Alapítvány

Adószám: 19399164-1-13

Bankszámlaszám: 11742025 – 24444253 (OTP Bank)

Cegléd, 2025

2

Tartalomjegyzék

Bevezetés 4.o.

I. Rész: „Mi jót cselekedjek?”

1. Elnyerni az örök életet 7.o.

2. Földi élet örök élet nélkül 8.o.

3. Az örök élet ajándékból van 9.o.

II. Rész: Hit vagy cselekedetek

1. Egy ártatlan áldozat 12.o.

2. A jobb részt választani 13.o.

3. Az örök élet nem az Írásokban van 14.o.

4. Az örök élet beszéde 15.o.

5. Az Isten beszéde tisztít 16.o.

III. Rész: A hit harca

1. A hitnek van harca 20.o.

2. Megragadni vagy elnyerni az örök életet? 22.o.

3. A hit célja: a lélek üdvössége 24.o.

4. Az örök élet nem apad el 25.o.

Befejezés 26.o.

3

Bevezetés

Az emberiségnek mindig is nagy álma volt megtudni, miként lehet túlélni ezt a földi, biológiai életet. Valahol mélyen mindig tudták, hogy a halállal nem ér véget az életük, ezért kutatták, vajon mi várja az embert a halála után, milyen körülmények között és hol fogja folytatni a testből való kiköltözése utáni időt.

Erről a mindenkit izgató témáról Jézus is mondott egy történetet:

„Lőn pedig, hogy meghalt a koldus, és viteték az angyaloktól az Ábrahám kebelébe; meghalt pedig a gazdag is, és eltemetteték. ”

(Lukács 16:22)

Mindkettejükért szellemi lények – angyalok – jöttek, hogy a túlvilágon egy bizonyos helyre kísérjék őket. A további beszámolóból látható, hogy kettejük túlvilági sorsa merőben különbözött.

4

Amikor egy keresztény meghal, nem találkozik a halállal, mert a Názáreti Jézus Krisztus eltörölte azt (2Tim 1:10), egészen pontosan hatástalanította, működésképtelenné tette a halál hatalmát fölötte. Egy hívő halálát ezért inkább elalvásnak, vagy az Úrhoz költözésnek mondjuk.

„Monda neki Jézus: Én vagyok a feltámadás és az élet: aki hisz énbennem, ha meghal is, él; És aki csak él és hisz énbennem, soha meg nem hal. Hiszed-e ezt?” (János evangéliuma 11:25-26) János evangéliumában Jézus hangsúlyozta, hogy mivel Ő

maga a feltámadás és az élet, ezért aki hisz Benne, azt nem érinti meg a halál, s ha ’el is alszik’, akkor sem fog találkozni a halállal, hanem tovább él a Mennyben.

„És sokan azok közül, akik ALUSZNAK a föld porában, felserkennek, némelyek ÖRÖK ÉLETRE, némelyek pedig gyalázatra és örökkévaló UTÁLATOSSÁGRA.” (Dániel 12:2) A zsidó-keresztény kultúrában a kérdés az volt, hogy ezt az örök életet vajon miként lehet elnyerni?

5

I. RÉSZ

„MI JÓT

CSELEKEDJEK?”

6

1. Elnyerni az örök életet A gazdag ifjú kérdésében is tükröződik a dilemma, hogy vajon cselekedetek vagy hit által lehet elnyerni az örök életet:

„És íme, hozzá jövén egy ember, monda néki: Jó mester, mi jót cselekedjem, hogy örök életet nyerjek?” (Máté 19:16) Egy akkori zsidó ember számára a kérdés nem az volt, hogy van-e örök élet, hanem hogy hogyan lehet az örök élettel kapcsolatba kerülni. Az emberek fel akartak készülni, hogy a földi életük utáni következő korszakban jó helyre kerüljenek, és azok között legyenek, akik az örökkévalóságot Istennel és Isten Fiával töltik.

Az emberek egy része jó cselekedetekkel akarja kiérdemelni az örök életet. Tetteikkel jó benyomást szeretnének gyakorolni Istenre és ki akarják fizeti a Mennybe kerülés árát.

7

2. Földi élet örök élet nélkül Az ifjú kérdéséből, amit Jézushoz intézet kiderül, hogy ezt a fajta életet nem birtokolja az ember. Mindenki örök élet nélkül születik meg. Amit az emberek egy ideig birtokolnak a földön, az csupán a biológiai élet és véges: „És monda az Úr: Ne maradjon az én lelkem örökké az emberben, mivelhogy ő test; legyen életének ideje száz húsz esztendő.” (1.Mózes 6:3) Az örök élet viszont egy Személyben van benne, és aki ezzel a Személlyel kapcsolatba kerül, az kapcsolatba kerül az örök élettel is. Az örök élet csak Istenben van benne, és amikor Isten emberré lett a Názáreti Jézus Krisztusban, akkor az örök élet benne jelent meg a földön.

„És az élet megjelent és láttuk és tanúbizonyságot teszünk róla és hirdetjük nektek az örök életet, amely az Atyánál vala és megjelent nekünk;” (János 1. levele 1:2)

A kérdés az, hogy miként kerül az emberbe az örök élet: cselekedetek által, vagy más úton?

8

3. Az örök élet ajándékból van

„A tanítványok pedig ezeket hallván, felettébb álmélkodnak vala, mondván: Kicsoda üdvözülhet tehát? Jézus pedig rájuk tekintvén, monda nékik: Embereknél ez LEHETETLEN, de Istennél minden lehetséges.” (Máté 19:25-26)

Jézus leszögezte, hogy az üdvözülés az embereknek lehetetlen. Csak Istennek lehetséges üdvözítenie az embert.

Üdvözülni és örök életet kapni szinte ugyanazt jelenti, és ezt lehetetlen cselekedetekkel kiérdemelni, vagyis az ember számára el van vágva az út, hogy saját erőfeszítéseivel megszerezze az üdvösséget. Az üdvösség ugyanis ajándék:

„Mert a bűn zsoldja halál; az Isten kegyelmi AJÁNDÉKA pedig örök élet a mi Urunk Krisztus Jézusban” (Róma 6:23) Ajándékot nem érdem szerint kapnak az emberek, hanem egy személlyel való kapcsolat alapján. Ugyanígy, Isten is ajándékba adja az örök életet annak, aki tetszik neki. Isten tetszését pedig hit által lehet elnyerni, a hited az, ami arra indítja Istent, hogy ajándékot adjon a számodra.

9

A kegy, a kedvezés, Isten irányodba megnyilvánuló ajándékozása úgy működik, hogy amikor hiszel, tetszel Istennek:

„Hit nélkül pedig lehetetlen Istennek tetszeni; mert a ki Isten elé járul, hinnie kell, hogy ő létezik és megjutalmazza azokat, akik őt keresik.” (Zsid 11:6)

Istennek sok ajándéka van. Amikor hiszel, kiváltod Isten tetszését, és kegyelme rád irányul. A kegyelem hit által működik.

„Aki által van a menetelünk is HITBEN ahhoz a KEGYELEMHEZ, amelyben állunk; és dicsekedünk az Isten dicsőségének reménységében.” (Róma 5:2)

10

II. RÉSZ

HIT VAGY

CSELEKEDETEK

11

1. Egy ártatlan áldozat

„Hit által vitt Ábel becsesebb áldozatot Istennek, mint Kain, a mi által bizonyságot nyert a felől, hogy igaz, bizonyságot tevén az ő

ajándékairól Isten, és az által még holta után is beszél.” (Zsidó 11:4) Káin saját keze munkájának eredményével igyekezett Isten tetszését elnyerni, hogy az Úr a bemutatott áldozata eredményeképpen megajándékozza. Mindent megtett, hogy Isten elfogadja, de testi erőfeszítése hasztalan maradt, mert Isten elfogadását nem lehet emberi tettekkel kiváltani.

Ábel ezzel szemben elhitte szülei szavát, akik elmondák a gyerekeiknek, hogy Istennek egy ártatlan állatot kellett leölnie, hogy elfogadja őket (1.Móz 3:21). Isten megmutatta, miként fogadhatja el az embert: egy ártatlan áldozatnak az életébe kerül az ember. Csak egy élet kiontása által képes az ember Isten előtt elfogadhatóvá válni. Amikor az ember ezt elhiszi - mint Ábel, aki nem volt ott a szüleivel, mégis megbízott az elmondott beszédben, azaz elhitte a helyettesítő

áldozatról szóló igazságot -, a hite azonnal kiváltja Isten tetszését.

12

2. A jobb részt választani

„Felelvén pedig, monda néki Jézus: Márta, Márta, szorgalmas vagy és sokra igyekezel: De egy a szükséges dolog: és Mária a jobb részt választotta, mely el nem vétetik ő tőle.” (Lukács 10:41-42) Márta nagyon elfoglalt volt miközben vendégül látta a názáreti Jézust az otthonukban. Nem ült le a Mester lábaihoz, hogy hallgassa Őt, mert sajnos a sok házimunka (cselekedetek) közben túlterhelte magát.

„És ennek vala egy Mária nevezetű testvére, ki is Jézus lábainál leülvén, hallgatja vala az ő beszédét.” (Lukács 10:39) A hit hallásból van, a hallás pedig Isten Igéje, egészen pontosan a Krisztusról szóló rhéma által van (Róma 10:17).

Isten Igéjét azért fontos hallgatni, mert a hallgatás során a kijelentéssel együtt beárad az ember szívébe annak a dolognak a valósága, amiről a kijelentés szól: az örök élet. Az emberben levő hit valójában bizonyítéka annak, hogy az a dolog valóságosan megérkezett hozzá, és az övé. Ekkor Isten beszéde elkezd dolgozni az ember életében, változtatja a természetét, és segíti, hogy szellemibb emberré váljon.

13

3. Az örök élet nem az Írásokban van

„Tudakozzátok az írásokat, mert azt hiszitek, hogy azokban van a ti örök életetek; és ezek azok, a melyek bizonyságot tesznek rólam; És nem akartok hozzám jönni, hogy életetek legyen!” (János 5:39-40).

Jézus arra hívta fel kora írástudóinak a figyelmét, hogy nem cselekedetekből, nem is a Biblia olvasásából lesz az embernek örök élete, hiszen az Írások a Személyről szólnak. Valójában egy Személyhez kell odamenni, mert csak egy Személy, a Názáreti Jézus Krisztus tud adni az embernek örök életet.

„Bizony, bizony, mondom néktek, hogy aki az én beszédemet hallja és HISZ annak, aki engem elbocsátott, örök élete van; és nem megy a kárhozatra, hanem ÁLTALMENT a halálból az ÉLETRE.” (János 5:24)

Egyszerűen van valami természetfölötti Isten beszédének a hallgatásában. Az örök élet valóságosan rá tud áradni arra az emberre, aki Jézus Krisztus beszédeit hallgatja, azokat, amelyek a prédikátoron keresztül elhangzanak.

14

4. Az örök élet beszéde

„Monda azért Jézus a tizenkettőnek: Vajon ti is el akartok-e menni?

Felelt néki Simon Péter: Uram, kihez mehetnénk? Örök ÉLETNEK

BESZÉDE van te nálad.” (János 6:67-68) Az örök élet egyszerűen beszéd által van, és aki hallgatja és hisz Istennek, annak örök élete van abban a pillanatban. Nem örök élete lesz, hanem már ott abban a pillanatban: örök élete van.

„Bizony, bizony mondom nektek, hogy aki az én beszédemet HALLJA és HISZ annak, aki engem elbocsátott, örök élete VAN.”

(János 5:24)

Istenbe vetett hit által, a hallgatás során egy szellemi

„csatorna” nyílik meg, amelyen keresztül, mint ajándék, megérkezik az örök élet a hallgatóba. A legelső ajándék, amelyet a Fiú ad annak, aki megnyitja a szívét, az örök élet.

János apostol azt írja: „ akié a Fiú, azé az élet” (1János 5:12), vagyis a Fiú már akkor átadja az életét az embernek, amikor az imájában elmondja, hogy megnyitja a szíve ajtaját, és kérte Jézust, hogy költözzön a szívébe.

15

5. Az Isten beszéde tisztít Amikor az utolsó vacsoránál Jézus megmosta a tanítványai lábát, Péter felszólalására kijelentette, hogy az apostolok már

’megfürödtek’.

„Monda neki Jézus: Aki megfürödött, nincs másra szüksége, mint a lábait megmosni, különben egészen tiszta; ti is tiszták vagytok…”

(János 13:10)

Nincs szükség újra megismételni a megtérést és az új ászületést, mert Jézus beszéde belülről tisztítja az embert (Efézus 5:26), miközben az illető hallgatja azt.

„Ti már tiszták vagytok ama beszéd által, amelyet szóltam nektek.”

(János 15:3)

Az Istennek ez a belső tisztító munkája meg fog mutatkozni külső cselekedetekben is. Keresztelő János csodálkozását az váltotta ki, hogy a Bibliát tanulmányozó farizeusok meg akartak keresztelkedni úgy, hogy közben az életükben nem volt látható jele annak, hogy elfogadták volna Isten beszédét: 16

„Mikor pedig látta, hogy a farizeusok és sadduceusok közül sokan mennek ő hozzá, hogy megkeresztelkedjenek, monda nékik: Mérges kígyóknak fajzatai! Kicsoda intett meg titeket, hogy az Istennek elkövetkezendő haragjától megmeneküljetek? Teremjetek hát megtéréshez illő gyümölcsöket.” (Máté 3:7-8).

Aki ugyanis hallgatja az Igét, annak az életében, cselekedeteiben, jellemében mindenképpen elindul egy változás, sőt, az Ige rendszeres hallgatása során időről-időre korrigálást végez Isten beszéde a hívőben.

Pál apostol úgy fogalmaz, hogy amikor megítél, azaz ránk bizonyít valamit Isten Igéje, olyankor az Úr korrekciójában részesülünk. Az a helyes, ha a hívő ezt elfogadja, sőt, ha önmaga ítéli meg magát, vagyis ő maga végzi el a korrekciót az életvitelében, a jellemében Isten Igéjének a tükrében.

„Mert ha mi ítélnénk magunkat, nem ítéltetnénk el. De mikor ítéltetünk, az Úrtól taníttatunk, hogy a világgal együtt el ne kárhoztassunk.” (1Korinthus 11:31-32) 17

Ez a folyamatos tisztulás eredményezi a megtéréshez illő

gyümölcsöket, a folyamatos korrigálás ugyanis hozzátartozik az örök élet beszédéhez.

Amikor az ember hallgatja az örök élet beszédét, lehetséges, hogy nem érti, mégis lehet tudni, hogy valami dolgozik, valami munkálkodik benne.

18

III. RÉSZ

A HIT HARCA

19

1. A hitnek van harca

„Mert kegyelemből tartattatok meg, hit által; és ez nem tőletek van: Isten ajándéka ez;” (Efézus 2:8)

Az örök élet kegyelemből van, hit által, a hit beszédének a hallgatása által, mert „a hit hallásból van, a hallás pedig Isten igéje által.” (Róma 10:17)

Az örök élet, az üdvösség elnyerésével azonban elindul egy harc is, amelyet Pál apostol a hit harcának nevez:

„Harcold meg a HITNEK szép HARCÁT, nyerd el az örök életet, a melyre hívattattál, és szép vallástétellel vallást tettél sok bizonyság előtt.” (1Timótheus 6:12)

Felhívja a hívők figyelmét, hogy az Ördög ki akarja majd kezdeni a hitüket, azaz elindul egy harc, amelynek célja a Sátán részéről, hogy a keresztény veszítse el a hitét.

Jézus már előre figyelmeztette Péter apostolt, hogy vigyázzon

– mielőtt Péter megtagadta Őt –, mert a Sátán „kikérte” őt 20

magának, hogy próbára tegye és elbuktassa (Luk 22:31). Péter bukásával együtt az Ördög arra számított, hogy el fog fogyni Péter hite, így pedig nem fog tudni megtérni és helyre állni.

De Jézus imádkozott érte:

„De én imádkoztam érted, hogy el ne fogyatkozzék a te hited: te azért idővel megtérvén, a te atyádfiait erősítsed.” (Luk 22:32) A hit valóban el tud fogyni, de Isten ajándékai visszavonhatatlanok (Róma 11:29), így a hit ajándéka sem fog megszűnni soha az olyan ember életében, aki tényleg új ászületett.

21

2. Megragadni vagy elnyerni az örök életet?

„Harcold meg a hitnek szép harcát, NYERD EL az örök életet, a melyre hívattattál, és szép vallástétellel vallást tettél sok bizonyság előtt.” (1Timótheus 6:12)

A hit harcát a Biblia versenypályához hasonlítja (2Tim 4:7), amelynek végcélja, hogy az ember „elnyerje”, vagy ahogy eredetiben szerepel megragadja az örök életet.

Az „ elnyerni” ige azt sugallja, hogy egy versenydíjat el kell nyernünk, ki kell érdemelnünk és meg kell szereznünk a győzelmet ahhoz, hogy azt megkaphassuk. Ha elég jók vagyunk, akkor a végén megkapjuk. A „ megragadni” ellenben azt jelenti, hogy most ebben a pillanatban megfogom és erősen tartom. Tehát az örök élet már most elérhetővé vált a számomra.

De miként vált céllá most az, amit már megkaptunk a megtéréskor? Hiszen aki megismerte Istent, az elnyerte az örök életet:

22

„Amiként te hatalmat adtál néki minden testen, hogy örök életet adjon mindennek, amit néki adtál. Az pedig az örök élet, hogy megismerjenek téged, az egyedül igaz Istent, és akit elküldtél, a Jézus Krisztust.” (János 17:2-3).

Jézus Krisztus mindenkinek örök életet ad, akit az Atya neki adott. Onnan tudhatod, hogy örök életed van, hogy az Atya odaadott téged Jézusnak. A tény, hogy meghallottad Isten hívó szavát, és befogadtad a Fiút, bizonyítja, hogy örök életed van. Ez nem egy egyházhoz, vagy felekezethez való csatlakozásodkor történt, mert csakis egyedül Jézus Krisztus képes örök életet adni és üdvözíteni.

Az örök élet egy folyamatos ismeretre készteti az embert, azaz arra ösztönzi, hogy jobban megismerje az Atyát, az egyedül igaz Istent. A hívőben levő örök élet arra motiválja, hogy újra és újra hallgassa Isten Igéjét, hogy a szívében levő istenismeret gazdagodjon benne.

23

3. A hit célja: a lélek üdvössége A hit harca akkor válik valóságossá, amikor a szívünkben levő

örök életet át akarjuk vinni a lelkünk területére is:

„Elérvén hitetek célját, a lélek üdvösségét.” (1.Péter 1:12) Nem elég, hogy az ember szívében ott az örök élet, a lélek területére is át kell azt vinni. Az örök élet rá tud áradni a pszichére, és a hit harcába beletartozik az, hogy az ember pszichéje, lelke kapcsolatba kerüljön az örök élettel.

Az embernek sokszor más a gondolata, érzelme és akarata, mint Istené. Lelkünket azonban alá kell rendelnünk, hozzá kell idomítanunk Isten akaratához, gondolatához és érzelmeihez. Ez az ember feladata.

„Aki szereti a maga életét (lelkét), elveszti azt; és aki gyűlöli a maga életét (lelkét) e világon, örök életre tartja meg azt.” (János 12:25) 24

4. Az örök élet nem apad el

„Valaki pedig abból a vízből iszik, a melyet én adok néki, soha örökké meg nem szomjúhozik; hanem az a víz, amelyet én adok néki, örök életre buzgó víznek kútfeje lesz ő benne.” (János 4:14) Amikor a szamariai asszony odaért a kúthoz, ahol Jézus ült, nem is sejtette, hogy milyen forrásra lelt. A nő ivóvízért érkezett, amit vödörrel lehetett meríteni, Jézus Krisztus azonban olyan forrásról beszélt neki, amely az ember belsejében van, és nem ivóvizet szolgáltat, hanem örök életet.

Akiben nincs benne az örök élet, azt hajtja egy szomjúság, egy hiány, és bármivel is igyekszik betölteni azt a vágyat, nem képes megelégedni. Aki azonban elnyeri az örök életet, azonnal megelégszik. A Jézus Krisztus által az ember szívében felfakasztott forrásnak köszönhetően az ember belsejében egy kapu nyílik meg egy másik dimenzióba, ahonnan örök élet árad az ember életének minden területére újra és újra. Az örök élet elkezd dolgozni az ember életében és azon munkálkodik, hogy a földi javakban ne legyen hiánya (Máté 6:33).

25

Befejezés

Egy olyan világban, amely kétségbeesetten keres valamit, amiért érdemes élni, Jézus Krisztus üzenete mindenki számára hívást jelent egy olyan életre, amely soha nem múlik el, és amely fölött nincs hatalma a halálnak.

Az örök élet nem vallásban található, hanem egy Személlyel való kapcsolatban. Az örök élet Jézus Krisztusban jelent meg.

Jézus Krisztus jó pásztor, azaz képes hátrahagyni 99-et, hogy az elveszett juhot megkeresse. Utánamegy minden eltévelyedettnek, és nem engedi, hogy elkárhozzon, mert a hívő arra lett kiválasztva, hogy örök életet nyerjen.

26

Ima

Az örök élet az, hogy az ember mind jobban és jobban megismeri Istent és Jézus Krisztust.

Úr Jézus! Hiszem, hogy Te vagy az Isten Fia és Te vagy az örök élet. Szeretnélek Téged még jobban megismerni.

Szent Szellemed által kérlek, adj több ismeretet magadról.

Jelentsd ki a Személyed, az akaratod számomra, és formáld át az életemet, mert én átadom magam a Te akaratodnak. Add a Te erődet, hogy meg tudjam cselekedni, amit megmutatsz.

Szent Szellem segíts, hogy mindig szomjas legyek Isten megismerésére.

Jézus nevében imádkoztam.

Ámen!

27

KÉRÜNK TÁMOGASD ADÓD 1 %-ával és ADOMÁNYAIDDAL

a Szólj 1 Szót! Alapítványt

Adószáma: 19399164-1-13

(2700 Cegléd, Köztársaság út 8/A)

ALAPÍTVÁNY CÉLJAI:

A keresztény értékek, szellemiség, erkölcs, kultúra és életvitel ismertetése, népszerűsítése és átadása ÚJABB és ÁLLANDÓ tartalmakért kattints a következő csatornákra:

Georgisz tanítások OFFICIAL

https://www.youtube.com/@georgisz

Georgisz Szokalopulosz

https://www.facebook.com/Georgisz.Szokalopulosz georgiszofficial

https://www.tiktok.com/@georgiszofficial

georgiszszokalopulosz

https://www.instagram.com/georgiszszokalopulosz https://georgisz.hu

Bankszámlaszáma: 11742025 – 24444253 (OTP Bank) Kapcsolat: e-mail cím – szolj1szot@gmail.com Kérjük, anyagi támogatásaiddal segítsd az alapítványi célok hatékony megvalósulását!

28